Yelgava
Yelgava - (1917-yilgacha rasmiy nomi Mitava) — Latviyadagi shahar (1573-yildan), Lielupe daryosidagi pristan. Temir yoʻl tuguni. Aholisi 64 516 kishi (2011-yillar oʻrtalari). Mashinasozlik („RAF“ mikroavtobuslari, qishloq xo'jaligi mashinasozligi zavodlari), engil, oziq-ovqat sanoati korxonalari bor. Latviya qishloq xo'jaligi akademiyasi, tarix va badiiy muzeylar ishlab turibdi. Yelgava 1226-yildan maʼlum. 1561-yildan Kurlyandiya gersogligi poytaxti. Annas cherkovi (17—18-asrlar), Yelgava saroyi (18-asr, meʼmori V. V. Rastrelli); Petrin Akademiyasi (18-asr), Medem Villasi (19-asr) saqlangan.